
			AGINTARIAK ETA LANGILERIA

			Oposaketak eta lehiaketak

			OSAKIDETZA-EUSKAL OSASUN ZERBITZUA

			3755

			521/2024 EBAZPENA, uztailaren 15ekoa, Debabarreneko Erakunde Sanitario Integratuko zuzendari-gerentearena, zeinaren bidez hutsik uzten den Osakidetza-Euskal osasun zerbitzuko Debabarreneko Erakunde Sanitario Integratuan, Eibarko Ospitaleko 2. A Unitateko Gainbegirale lanpostua izendapen askez betetzeko deialdia.

			Debabarreneko Erakunde Sanitario Integratuko zuzendari-gerentearen martxoaren 21eko 382/2024 Ebazpenaren bidez, Debabarreneko Erakunde Sanitario Integratuan Eibarko Ospitaleko 2. A Unitateko Gainbegirale lanpostua, izendapen askez betetzeko deialdia argitaratu zen (2024ko apirilaren 8ko EHAA 68 zk.).

			Deialdi horretan emandako epearen barruan ez da eskabiderik aurkeztu.

			Beraz, bat etorriz Euskadiko Antolamendu Sanitarioari buruzko ekainaren 26ko 8/1997 Legearen 28. artikuluaren hirugarren arau komunarekin, Osakidetzaren lanpostu funtzionalak arautzen dituen uztailaren 19ko 186/2005 Dekretuarekin eta azaroaren 11ko 255/1997 Dekretuarekin,

			EBAZTEN DUT:

			Lehenengoa.– Hutsik uztea Osakidetza-Euskal osasun zerbitzuko Debabarreneko Erakunde Sanitario Integratuan, Eibarko Ospitaleko 2. A Unitateko Gainbegirale lanpostua betetzeko deialdia.

			Bigarrena.– Ebazpen hau Osakidetzaren webgunean eta Euskal Herriko Agintaritzaren Aldizkarian argitaratzea.

			Hirugarrena.– Ebazpen honen aurka gora jotzeko errekurtsoa aurkez dakioke Osakidetza-Euskal osasun zerbitzuko zuzendari nagusiari. Horretarako, hilabeteko epea izango da, Ebazpena Euskal Herriko Agintaritzaren Aldizkarian argitaratu eta hurrengo egunetik aurrera.

			Mendaro, 2024ko uztailaren 15a.

			Debabarreneko ESIko zuzendari-gerentea,

			ASIER ESNAL ALBIZU.

